Għada l-Erbgħa fit-2pm fil-Knisja ta' San Publiju fil-Furjana se tingħata l-aħħar tislima lil Sammy Galea, li ħalliena lbieraħ fl-età ta' 86 sena. Sammy Galea ħa l-edukazzjoni tiegħu fl-iskola primarja tal-Furjana u wara fil-Conservatorio Santa Cecilia ta' Ruma. Wara li temm l-istudju hemmhekk, kompla jistudja l-mużika fil-London Central School of Jazz taħt Stan Tracey Obe, Bill Lesage, Jimmy Grani u Bill McGuffie. Kien ingħata d-diploma mill-Associate London College of Music. Aqra: Imut il-kompożitur Sammy Galea Tul il-karriera tiegħu Galea ħa sehem f'bosta festivals kemm f'Malta kif ukoll barra, fosthom l-International Children's Song Festival f'Torin fl-1963. Il-kompożizzjoni tiegħu I Galli della Nonna kkwalifikat fir-raba' post. Bejn l-1972 u l-1973 Sammy kellu aktar minn kompożizzjoni waħda mal-finalisti tal-festival Song For Europe. F'dawk is-sentejn kellu Dlonk Dlonk, Din Hi l-Verità u Ejja fil-Qrib. Fl-1975 rebaħ il-festival Song For Europe u b'hekk il-kanzunetta tiegħu, interpretat minn Renato, irrappreżentat lil Malta fil-Eurovision Song Contest. Ħa sehem f'numru ta' festivals oħra fosthom il-Cavan International Song Festival tal-Irlanda, il-Bratislava Lyre, il-Golden Orpheus Burgas, il-Gibsong u ż-Zecchino D'Oro. Sammy Galea kien miżżewweġ lill-kantanta Doreen Galea. Il-koppja Galea kellhom tliet ulied, Dominic, Benedict u Manolito. Aqra: Filmat: "In-nuqqas se nħossuh imma l-mużika tiegħek tibqa' magħna" – Toni Sant Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_600a75eee43e6_rand.td-a-rec-img{text-align:left}.td_uid_3_600a75eee43e6_rand.td-a-rec-img img{margin:0 auto 0 0}